CELEX: 62020TN0433
Language: sl
Date: 2020-07-06 00:00:00
Title: Zadeva T-433/20: Tožba, vložena 6. julija 2020 – KY/Sodišče Evropske unije

24.8.2020   
            
            
               SL
            
            
               Uradni list Evropske unije
            
            
               C 279/62
            
         
      Tožba, vložena 6. julija 2020 – KY/Sodišče Evropske unije
      (Zadeva T-433/20)
      (2020/C 279/77)
      Jezik postopka: francoščina
      
         Stranki
      
      
         Tožeča stranka: KY (zastopnik: J.-N. Louis, odvetnik)
      
         Tožena stranka: Sodišče Evropske unije
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  razglasi ničnost odločbe zaradi molka z dne 17. septembra 2019, potrjene z izrecno odločbo z dne 10. oktobra istega leta, o zahtevi za vračilo neupoštevanega dela pokojninskih pravic, ki jih je tožeča stranka pridobila pred zaposlitvijo v institucijah, ki je bil prenesen v pokojninski sistem Evropske unije;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  Prvi tožbeni razlog: kršitev dolžnosti skrbnega ravnanja. Tožeča stranka glede tega trdi, da mora institucija Unije v skladu z dolžnostjo skrbnega ravnanja, ki jo mora spoštovati, uradnika obvestiti ne samo o pravilu o življenjskem minimumu in njegovih posledicah za izračun pokojnine, ampak tudi o možnosti odloga prenosa njegovih pokojninskih pravic do pridobitve dejanskih pokojninskih pravic.
               
            
                  2.
               
               
                  Drugi tožbeni razlog: neupravičena obogatitev. Tožeča stranka meni, da zavrnitev vračila dela nacionalnih pokojninskih pravic, prenesenih v sistem Unije, ki se ne upošteva ob nastopu pokojninskih pravic, lahko pripelje do neupravičene prilastitve in torej do neupravičene obogatitve v korist Unije ter do neupravičenega prikrajšanja zadevnega uradnika.